 Z A P I S N I K

1. (konstituirajuće) sjednice Vijeća Mjesnog odbora Gornja Dubrava 
održane 23. lipnja 2021.




	Sjednica se održava u Kulturnom centru Dubrava,  Dubrava 51a, s početkom u 14,00 sati.
	
           Nakon intoniranja himne Republike Hrvatske te odavanja počasti svim palim hrvatskim braniteljima i civilnim žrtvama Domovinskog rata minutom šutnje i kraćeg pozdravnog govora, konstatirana je  nazočnost svih članova Vijeća.

	
	Na prijedlog predsjedatelja Vijeće bez rasprave, jednoglasno, utvrđuje

DNEVNI RED

1. Osnivanje i izbor Mandatnog povjerenstva
2. Izvješće Mandatnog povjerenstva o provedenim izborima za članove Vijeća      Mjesnog odbora Gornja Dubrava
3. Polaganje prisege članova Vijeća
4. Izbor predsjednika Vijeća
5. Izbor potpredsjednika Vijeća
6. Pitanja i prijedlozi





NAZOČNI IZABRANI ČLANOVI  VIJEĆA:

1. Gabrijela Divković      				
2. Minea Tatić                  
3. Siniša-Senad Musić      
4. Ivica Škalfa                   
5. Slavko Klarić                
6. Ivana Jerbić                  
7. Davor Mačukat           




OSTALI NAZOČNI:

	
	- Nataša Zadro, stručni referent za rad tijela mjesne samouprave


Predsjedava Gabrijela Divković  kao privremeni predsjedatelj u smislu odredbe članka 50. stavka 3. Odluke o izborima članova vijeća gradskih četvrti i članova vijeća mjesnih odbora.

Predsjedatelj konstatira da je nazočno sedam izabranih članova od ukupno sedam  članova Vijeća, što znači da Vijeće može pravovaljano odlučivati, te otvara sjednicu.



Ad 1. Osnivanje i izbor Mandatnog povjerenstva

Predsjedatelj predlaže donošenje zaključka o osnivanju i o izboru članova Mandatnog povjerenstva Vijeća te otvara raspravu.
	Bez rasprave – Vijeće jednoglasno, donosi


Z A K LJ U Č A K
o osnivanju i izboru članova Mandatnog povjerenstva


	1. Osniva  se Mandatno povjerenstvo Vijeća Mjesnog odbora Gornja Dubrava (u nastavku teksta: Vijeće).

2. Zadaće Mandatnog povjerenstva  su:
- na konstituirajućoj sjednici Vijeća podnijeti izvješće o provedenim izborima za članove Vijeća, o izabranim članovima Vijeća, o podnesenim ostavkama, mirovanju mandata izabranim članovima  i o zamjenicima članova koji započinju obavljati dužnost člana Vijeća te predložiti verifikaciju mandata članovima Vijeća;
- podnositi izvješća o tome da su ispunjeni uvjeti za prestanak mandata članu Vijeća u slučajevima utvrđenim Statutom Grada Zagreba i Odlukom o izborima članova vijeća gradskih četvrti i članova vijeća mjesnih odbora;
- podnositi izvješća o tome da su ispunjeni uvjeti za početak mandata zamjeniku člana Vijeća.

	3. U Mandatno povjerenstvo biraju se:
	za predsjednika:  Siniša-Senad Musić;
	za članove:       1.  Ivica Škalfa i
			  2. Davor Mačukat.


	Predsjedatelj poziva Mandatno povjerenstvo da pripremi izvješće o provedenim izborima i prijedlog zaključka o verifikaciji mandata članovima Vijeća.



Ad 2. Izvješće Mandatnog povjerenstva o provedenim izborima za članove Vijeća Mjesnog odbora Gornja Dubrava

Predsjednik Mandatnog povjerenstva podnosi izvješće. (Potpisano izvješće prilaže se ovom zapisniku.) 
Predsjedatelj otvara raspravu.

	Bez rasprave, Vijeće jednoglasno, donosi


ZAKLJUČAK
o verifikaciji mandata članovima Vijeća Mjesnog odbora Gornja Dubrava 

1. Prihvaća se izvješće Mandatnog povjerenstva o provedenim izborima  za članove  Vijeća Mjesnog odbora Gornja Dubrava  s prijedlogom za verifikaciju mandata članovima Vijeća. 

2.  Verificiraju se mandati sljedećim članovima Vijeća: 

	1.Gabrijela Divković      MOŽEMO!, ZAGREB JE NAŠ, NL, ORaH, ZA GRAD				
            2. Minea Tatić                  MOŽEMO!, ZAGREB JE NAŠ, NL, ORaH, ZA GRAD  
             
            3. Siniša-Senad Musić      MOŽEMO!, ZAGREB JE NAŠ, NL, ORaH, ZA GRAD 
                                                              
	4. Ivica Škalfa                   HDZ, HSLS, HSU   

	5. Slavko Klarić                DP, ZELENA LISTA 
                                                                                                      
	6. Ivana Jerbić                  VESNA ŠKARE OŽBOLT – NL

	7. Davor Mačukat             MOST

	
	3. Ovaj će se Zaključak dostaviti Gradskom uredu za mjesnu samoupravu, Ulica grada Vukovara 56a.


Ad 3. Polaganje prisege članova Vijeća

Predsjedatelj čita tekst prisege i poimence proziva članove Vijeća kojima su verificirani mandati, a članovi izgovaraju riječ „PRISEŽEM“.
/Potpisani tekstovi prisege članova Vijeća prilažu se ovom zapisniku./


Ad 4. Izbor predsjednika Vijeća

	Predsjedatelj obavještava članove Vijeća da je u skladu s čl. 16. Poslovnika o radu Vijeća,  prijedlog kandidata za predsjednika Vijeća podnosi najmanje jedna trećina članova Vijeća u pisanom obliku, s tim da član Vijeća može sudjelovati u podnošenju samo jednog prijedloga kandidata. 
Utvrđuje da je podnesen 1 prijedlog. 
              Prijedlog – da se za predsjednika izabere Ivica Škalfa - podnijeli su članovi: Ivana Jerbić, Slavko Klarić i Davor Mačukat. 
            /Prijedlog se prilaže ovom zapisniku./

            Predsjedatelj otvara raspravu.
	Budući da nitko ne traži riječ, predsjedatelj poziva izabrane članove Vijeća da dizanjem ruke daju svoj glas ponuđenom kandidatu. Predsjedatelj daje na glasovanje prijedlog kandidata.
Budući da je kandidat  Ivica Škalfa dobio većinu glasova svih prisutnih članova Vijeća, ustvrđujem da Vijeće većinom glasova donosi




Z A K LJ U Č A K
o izboru predsjednika Vijeća Mjesnog odbora Gornja Dubrava 


	1. Za predsjednika Vijeća Mjesnog odbora Gornja Dubrava izabran je Ivica Škalfa. 


	2. Ovaj će zaključak biti objavljen na oglasnoj ploči u sjedištu Mjesnog odbora.

	
		Predsjednik zahvaljuje članovima Vijeća na ukazanom  povjerenju i nastavlja predsjedati.



Ad 5. Izbor potpredsjednika Vijeća

	Predsjednik obavještava članove Vijeća da je u skladu s čl. 16. Poslovnika o radu Vijeća,  prijedlog kandidata za potpredsjednika Vijeća podnosi najmanje jedna trećina članova Vijeća u pisanom obliku, s tim da član Vijeća može sudjelovati u podnošenju samo jednog prijedloga kandidata. 

	              Prijedlog – da se za potpredsjednika izabere Davor Mačukat - podnijeli su članovi: Ivana Jerbić, Slavko Klarić i Ivica Škalfa.
 /Prijedlog se prilaže ovom zapisniku./
	 
Predsjednik otvara raspravu.
	Budući da nitko ne traži riječ, predsjednik poziva izabrane članove Vijeća da dizanjem ruke daju svoj glas ponuđenom kandidatu. Predsjednik daje na glasovanje prijedlog kandidata. 
	Za kandidata Davora Mačukata glasovalo je četiri člana Vijeća. 
Budući da je kandidat Davor Mačukat dobio većinu glasova članova Vijeća, predsjednik utvrđuje da Vijeće većinom glasova donosi 


Z A K LJ U Č A K
o izboru potpredsjednika Vijeća Mjesnog odbora Gornja Dubrava 

	1. Za potpredsjednika Vijeća Mjesnog odbora Gornja Dubrava  izabran je Davor Mačukat.

	2. Ovaj zaključak bit će objavljen na oglasnoj ploči u sjedištu Mjesnog odbora.

	
            Predsjednik čestita izabranom potpredsjedniku.
            Potpredsjednik zahvaljuje članovima Vijeća.


Ad 6. Pitanja i prijedlozi


[bookmark: _GoBack]	Budući da nitko više ne traži riječ, predsjednik zaključuje sjednicu.
 
Završeno  u 14,35 sati.	

KLASA: 026-02/21-002/971
URBROJ: 251-06-11-505-21-2
Zagreb, 23. lipnja 2021.                 
					
                                                                                                         Predsjednik
 Vijeća Mjesnog odbora
      Gornja Dubrava

                                                                                                       Ivica Škalfa


   


